Kreemvalge

Kreemvalge ehk kreemikas ehk koorekarva on värvitoon, mis on kollakas või beeži varjundiga valge, piimakoore või elevandiluu värvi.

Pildid

Variatsioonid 
Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." soovitab kreemi värvuse (Cream color) segada kaadmiumoranžist, kaadmium-sidrunkollasest ja rohkest valgest. Värvitoon on soojatooniline pastelne väga hele kollane.

RAL Classic värvikaardi toon 9001 Cremeweiß on hallika-beežika nüansiga valkjas värvitoon.

Veebivärv Cream on jahedatooniline pastelne helekollane.

Kasutamine 
Värvus seostub siidisuse, sileduse, pehmuse, vagususe ja puhtusega.

Värvinime kasutatakse kangaste, rõivaesemete ja muude tekstiilide, samuti mitmesuguste tarbekaupade värvuse kohta. Värvisõna esines juba 1920. aastate Eesti moesõnavaras.

Nimetust "kreem" või "kreemikas" kasutatakse karvavärvuse iseloomustamiseks, näiteks samojeedi koertel või kuldsel retriiveril, samuti mitmel kassitõul (Birma kass, briti lühikarvaline kass, lühikarvaline orientaal jt).

Vaata ka 
 ekrüüvalge
 linavalge
 lambavalge
 kremello

Viited

Välislingid 
 Kreemvalge Wikimedia Commonsis

Valkjad värvitoonid
Kollased värvitoonid